CELEX: 62017CN0391
Language: fi
Date: 2017-06-30 00:00:00
Title: Asia C-391/17: Kanne 30.6.2017 – Euroopan komissio v. Ison-Britannian ja Pohjois-Irlannin yhdistynyt kuningaskunta

25.9.2017   
            
            
               FI
            
            
               Euroopan unionin virallinen lehti
            
            
               C 318/7
            
         Kanne 30.6.2017 – Euroopan komissio v. Ison-Britannian ja Pohjois-Irlannin yhdistynyt kuningaskunta
   (Asia C-391/17)
   (2017/C 318/12)
   Oikeudenkäyntikieli: englanti
   
      Asianosaiset
   
   
      Kantaja: Euroopan komissio (edustajat: asiamiehet L. Flynn ja A. Caeiros)
   
      Vastaaja: Ison-Britannian ja Pohjois-Irlannin yhdistynyt kuningaskunta
   
      Kantaja vaatii, että unionin tuomioistuin
   
   
               —
            
            
               toteaa, että koska Ison-Britannian ja Pohjois-Irlannin yhdistynyt kuningaskunta ei ole korvannut omien varojen määrää vastaavaa tappiota, joka olisi pitänyt vahvistaa ja asettaa käytettäväksi unionin talousarviossa asetuksen 1552/1989 (1) 2, 6, 10, 11 ja 17 artiklan mukaisesti (asetuksen 609/2014 (2) 2, 6, 10, 12 ja 13 artikla) eikä sillä ollut vientitodistuksia, mikä on päätöksen 91/482/ETY (3) 101 artiklan 2 kohdan vastaista, tai tuontitodistuksia alumiinin tuonnille Anguillasta vuosina 1999–2000, se laiminlöi Euroopan yhteisön perustamissopimuksen 5 artiklan (myöhemmin 10 artikla) (nykyään Euroopan unionista tehdyn sopimuksen 4 artiklan 3 kohta) mukaiset velvollisuutensa, ja
            
         
               —
            
            
               velvoittaa Ison-Britannian ja Pohjois-Irlannin yhdistyneen kuningaskunnan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   
               1.
            
            
               Kolmansista maista peräisin olevaa alumiinia, joka ensiksi tuotiin Anguillaan, tuotiin Anguillasta uudelleenviennin jälkeen Italiaan maaliskuun 1999 ja kesäkuun 2000 välisenä aikana. Anguillan viranomaiset olivat myöntäneet Anguillan kautta kulkeville tavaroille 25 Yhdysvaltojen dollarin suuruisen merenkulkualan vientituen tonnia kohti (kuljetustuki). Kyseinen Anguillan myöntämä kuljetustuki sen kautta kulkeville tavaroille, joka vastaa maksetun tullin palautuksia, tekisi mitättömäksi tullittomuuden Anguillasta uudelleenviennin ja EU:hun tuonnin yhteydessä. Anguillan viranomaiset sovelsivat väärin päätöksen 91/482/ETY 101 artiklan 2 kohtaa myöntäessään vientitodistuksia, vaikka edellytykset niiden myöntämiseksi eivät täyttyneet. Päätöksen 91/482/ETY 101 artiklan 2 kohdan rikkomisen vuoksi Anguillan myönnettyä väärin perustein vientitodistuksia, Italia ei voinut kerätä EY 24 artiklan mukaisia (nykyyän SEUT 29 artikla) mukaisia tulleja.
            
         
               2.
            
            
               Yhdistynyt kuningaskunta on taloudellisesti vastuussa päätöksen 91/482/ETY 101 artiklan 2 kohdan vastaisesti myönnettyjen vientitodistusten aiheuttamasta perinteisten omien varojen menetyksestä. Yhdistyneen kuningaskunnan viranomaiset eivät ryhtyneet kaikkiin asianmukaisiin toimenpiteisiin unionin taloudellisten intressien suojelemiseksi ja sen varmistamiseksi, että Anguillan hallinto soveltaa oikein päätöstä 91/482/ETY. Jokaisen jäsenvaltion on varmistettava, että niiden merentakaiset alueet soveltavat oikein kaikkia niihin sovellettavia oikeudellisia säännöksiä, kuten päätöstä 91/482/ETY, EU:n taloudellisten intressien suojelemiseksi.
            
         
               3.
            
            
               Jos jäsenvaltion toimet tai laiminlyönnit johtavat perinteisten omien varojen menetykseen, unionille täytyy hyvittää omien varojen menetystä vastaava summa. Näin ollen Yhdistyneen kuningaskunnan tulisi kompensoida unionin budjettia koko omien varojen menetystä vastaavalla summalla ja maksaa viivästyskorkoja asetuksen N:o 1150/2000 (4) 11 artiklan mukaisesti.
            
         
      (1)  Yhteisöjen omista varoista tehdyn päätöksen 88/376/ETY, Euratom soveltamisesta 29.5.1989 annettu neuvoston asetus (ETY, Euratom) N:o 1552/89 (EYVL 1989, L 155, s. 1).
   
      (2)  Perinteisten, ALV- ja BKTL-perusteisten omien varojen käyttöön asettamisessa sovellettavista menetelmistä ja menettelystä sekä käteisvarojen saamiseksi toteutettavista (uudelleenlaadittu) 26.5.2014 annettu neuvoston asetus (EU, Euratom) N:o 609/2014 (EUVL 2014, L 168, s. 39).
   
      (3)  Merentakaisten maiden ja alueiden assosioinnista Euroopan talousyhteisöön 25.7.1991 annettu neuvoston päätös 91/482/ETY (EYVL 1991, L 263, s. 1).
   
      (4)  Yhteisöjen omista varoista tehdyn päätöksen 94/728/EY, Euratom soveltamisesta 22.5.2000 annettu neuvoston asetus (EY, Euratom) N:o 1150 (EYVL 2000, L 130, s. 1).